Diari Oficial de la Generalitat Valenciana


Sumari del DOGV 5057, del 26-07-2005 (2005/8668)

RESOLUCIÓ de 14 de juliol de 2005, de la Direcció General de Seguretat Industrial i Consum, per la qual es convoca amb caràcter extraordinari l'examen teoricopràctic per a l'obtenció del carnet d'operador de grua mòbil autopropulsada en la subcategoria de ports de la Comunitat Valenciana on desenvolupen la seua activitat les Societats estatals d'Estiba i Desestiba, establida per Resolució de 15 de juny de 2005 d'este mateix òrgan i s'acorda advocar l'exercici de certes competències atribuïdes als Servicis territorials d'Indústria i Seguretat Industrial referents a la dita prova.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5057

Data del DOGV
:   26-07-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8668


Data del document
:   14-07-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * manipulació
    * ensenyament professional
    * examen
    * material d'elevació

RESOLUCIÓ de 14 de juliol de 2005, de la Direcció General de Seguretat Industrial i Consum, per la qual es convoca amb caràcter extraordinari l'examen teoricopràctic per a l'obtenció del carnet d'operador de grua mòbil autopropulsada en la subcategoria de ports de la Comunitat Valenciana on desenvolupen la seua activitat les Societats estatals d'Estiba i Desestiba, establida per Resolució de 15 de juny de 2005 d'este mateix òrgan i s'acorda advocar l'exercici de certes competències atribuïdes als Servicis territorials d'Indústria i Seguretat Industrial referents a la dita prova. [2005/X8668]
  
Atesa la Circular de la Subdirecció General de Qualitat i Seguretat Industrial del Ministeri d'Indústria, Turisme i Comerç del dia 14 d'abril de l'any actual, per mitjà de la Resolució de data 15 de juny del 2005 d'esta Direcció General, s'ha adaptat la Resolució de 7 d'octubre de 2003 de la Direcció General d'Indústria i Investigació Aplicada de la Conselleria d'Indústria, Comerç i Turisme (DOGV núm. 4.610, de 17 d'octubre de 2003), relativa al carnet d'operador de grua mòbil autopropulsada, a les característiques dels ports de la Comunitat Valenciana on desenvolupen la seua activitat les Societats estatals d'Estiba i Desestiba.
  
L'aparició d'esta normativa amb posterioritat a la data de la resolució administrativa que va aprovar per a l'any 2005 les bases de les convocatòries ordinàries dels exàmens teoricopràctics destinats a l'obtenció dels diferents carnets professionals previstos en la normativa de seguretat industrial i el calendari de presentació de les sol·licituds per a participar en estos, junt amb l'obligació de disposar d'este carnet oficial per a poder muntar i conduir estes màquines, d'acord amb el que establix la disposició final segona del Reial Decret 837/2003, de 27 de juny, pel qual s'aprova el nou text modificat i refós de la Instrucció tècnica complementària «MIE-AEM-4» del Reglament d'aparells d'elevació i manutenció, referent a grues mòbils autopropulsades, fan indispensable convocar de forma extraordinària la prova la superació de la qual constituïx un requisit per a accedir a la mencionada habilitació professional, i més quan els servicis de càrrega, estiba, desestiba, descàrrega i transbord de mercaderies són activitats portuàries de rellevància econòmica i social per a esta Comunitat.
  
D'altra banda, circumstàncies d'índole tècnica i territorial, com són el reduït número previsible d'aspirants, la seua dispersió provincial en funció de les distintes Societats estatals d'Estiba i Desestiba constituïdes en els diferents ports de la Comunitat Valenciana i la necessitat d'agilitar el procediment administratiu perquè els que acrediten el compliment dels requisits exigibles reglamentàriament puguen obtindre el corresponent carnet per a poder muntar i manejar este tipus de maquinària, fa convenient advocar per a esta direcció general el coneixement d'esta singular convocatòria, que de forma ordinària correspon als Servicis Territorials d'Indústria i Seguretat Industrial d'esta Conselleria d'acord amb el que establix l'Orde de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció dels carnets professionals que autoritzen la instal·lació, el manteniment i les altres activitats en matèria de seguretat industrial en l'àmbit de la Comunitat Valenciana (DOGV núm.. 2.985, de 6 d'abril de 1997), tot això d'acord amb l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i les seues posteriors modificacions.
  
Per tot això, i en virtut de les facultats atorgades per la legislació d'aplicació esta Direcció General de Seguretat Industrial i Consum, resol:
  
Primer
  
Convocatòria extraordinària de l'examen teoricopràctic per a l'obtenció del carnet d'operador de grua mòbil autopropulsada en la subcategoria de ports de la Comunitat Valenciana on desenvolupen la seua activitat les Societats estatals d'Estiba i Desestiba
  
Convocar, d'acord amb el que preveu l'article 13 de l'Orde de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció dels carnets professionals que autoritzen la instal·lació, el manteniment i les altres activitats en matèria de seguretat industrial en l'àmbit de la Comunitat Valenciana (DOGV núm. 2.985, de 6 d'abril de 1997), amb caràcter extraordinari l'examen teorico-pràctic previst en l'incís d) del punt segon de la Resolució de 15 de juny de 2005, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'adapta la Resolució de 7 d'octubre de 2003 de la Direcció General d'Indústria i Investigació Aplicada de la Conselleria d'Indústria, Comerç i Turisme relativa a l'especialitat de professional autoritzat denominada operador de grua mòbil autopropulsada a les característiques dels ports de la Comunitat Valenciana on desenvolupen la seua activitat les Societats Estatals d'Estiba i Desestiba, el qual es durà a terme d'acord amb el que establix la present resolució. A fi de no interferir en el desenvolupament regular de l'activitat portuària com a conseqüència de l'assistència a les proves del personal de les Societats Estatals d'Estiba i Desestiba este examen es podrà realitzar en dos dies diferents. En tot cas, els enunciats de les proves, atés que la seua realització podrà dur-se a terme en dos dies distints, guardaran la suficient diferència i seran equivalents en dificultat per a mantindre així el màxim respecte dels principis d'igualtat i capacitat que han de regir este tipus de procediments.
  
Segon
  
Acord d'evocació per part d'esta Direcció General de l'exercici de les competències atribuïdes als Servicis territorials d'Indústria i Seguretat Industrial relacionades amb la realització de l'examen convocat en el punt primer d'esta resolució
  
Acordar, de conformitat amb allò que s'ha assenyalat en l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i les seues posteriors modificacions, l'evocació per a esta Direcció General de l'exercici de les competències referents als procediments d'admissió de sol·licituds que es presenten a fi de participar en la prova convocada en el punt primer de la present resolució, la formulació d'esta i l'avaluació dels exercicis realitzats per les persones que s'hi presenten, facultats que ordinàriament correspondrien exercir als Servicis territorials d'Indústria i Seguretat Industrial en els seus respectius àmbits geogràfics, segons el que disposa tant en els articles 12 i 13 de l'esmentada Orde de 23 abril de 1997 de la Conselleria d'Ocupació, Indústria i Comerç com en l'incís d) del punt segon de la ja mencionada Resolució de 15 de juny de 2005 d'esta Direcció General.
  
Tercer
  
Bases de la convocatòria extraordinària establida en el punt primer de la present resolució
  
Les bases arreplegades en este apartat regiran únicament per a la convocatòria extraordinària prevista en el punt primer de la present resolució i que es referix a l'examen teoricopràctic que és requisit superar per a l'obtenció del carnet d'operador de grua mòbil autopropulsada, en qualsevol de les seues dos categories a i B, de la subcategoria d'específic per a ports de la Comunitat Valenciana on desenvolupen la seua activitat les Societats Estatals d'Estiba i Desestiba.
  
Base 1. Requisits dels candidats
  
1.1 Per a ser admesos a la realització de les proves els aspirants hauran de reunir els requisits següents:
  
a) Acreditar la possessió, o estar en condicions d'obtindre'l, com a mínim, un títol d'estudis primaris, excepte quan s'acredite experiència professional en els termes indicats en la Disposició transitòria única de la Resolució de 15 de juny de 2005, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'adapta la Resolució de 7 d'octubre de 2003 de la Direcció General d'Indústria i Investigació Aplicada de la Conselleria d'Indústria, Comerç i Turisme relativa a l'especialitat de professional autoritzat denominada operador de grua mòbil autopropulsada a les característiques dels ports de la Comunitat Valenciana on desenvolupen la seua activitat les Societats Estatals d'Estiba i Desestiba.
  
b) Haver complit 18 anys en el moment de realitzar la sol·licitud del curs que se cita en el paràgraf següent i tindre plena capacitat d'obrar.
  
c) Acreditar la superació d'un curs teoricopràctic impartit per una Societat Estatal d'Estiba i Desestiba d'un port de la Comunitat Valenciana que haja sigut autoritzada a este efecte pel corresponent Servici Territorial d'acord amb el que preveu l'esmentada Resolució de 15 de juny de 2005 d'esta Direcció General. Els que justifiquen l'experiència laboral en les condicions assenyalades en la Disposició transitòria única de la mencionada resolució quedaran exempts de demostrar la realització de la part pràctica del mencionat curs.
  
d) Justificant d'haver superat un examen mèdic, psicotècnic i físic, específic per a este tipus d'activitats, que incloga un reconeixement sobre agudesa visual, sentit de l'orientació, equilibri i agudesa auditiva.
  
L'equivalència entre la titulació exigible d'acord l'incís a) anterior i les que pogueren fer valdre els aspirants hauran de ser certificades, en tot cas, per l'autoritat educativa competent.
  
Quan la titulació s'haja obtingut a l'estranger s'haurà d'estar en possessió de la credencial que acredite la seua homologació a l'exigida.
  
1.2 Tots els requisits enumerats en la base 1.1 hauran de posseir-se el dia de finalització del termini de presentació de sol·licituds i mantindre'ls en el moment d'expedició del corresponent carnet.
  
Base 2. Presentació de sol·licituds i documentació acreditativa dels requisits
  
2.1 Els que pretenguen prendre part en esta prova hauran de sol·licitar-lo amb la presentació correctament formalitzada d'una fotocòpia del model d'instància que apareix en l'annex I, cal assenyalar-hi un sol dia, dels dos possibles, en el qual desitgen efectuar la prova. A esta sol·licitud s'acompanyarà la següent documentació per a cada interessat:
  
a) Còpia del document nacional d'identitat, o document identificatiu equivalent, en vigor. A més, en el cas d'estrangers que no siguen nacionals d'Estats membres de la Unió Europea, documentació que acredite la seua situació a Espanya.
  
b) Original i còpia o còpia compulsada dels documents que acrediten el compliment dels requisits assenyalats en la base 1.1.
  
En l'annex II s'indiquen les adreces d'emplaçament i números de telèfon i Fax dels Servicis territorials d'Indústria i Seguretat Industrial i d'esta Direcció General, als quals podran dirigir-se les persones interessats per a obtindre informació relacionada amb la present resolució.
  
2.2 La presentació de la documentació assenyalada en el punt anterior es realitzarà, preferiblement, en el Registre General del Servici Territorial d'Indústria i Seguretat Industrial corresponent a la província en què residisca l'aspirant (veure annex II) sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i les seues posteriors modificacions. El termini de presentació de les sol·licituds per a esta convocatòria extraordinària serà l'indicat en l'annex III d'esta resolució.
  
2.3 Els aspirants amb minusvalideses hauran d'indicar per mitjà d'escrit annex a la sol·licitud, quan procedisca, les possibles adaptacions de temps i mitjans que estimen necessàries per a la realització de les proves. Estes minusvalideses no hauran de ser, en tot cas, incompatibles amb les condicions físiques i psíquiques exigibles per al desenvolupament de les activitats professionals a què faculta el carnet objecte d'esta resolució.
  
2.4 L'import de la taxa corresponent als drets d'examen s'ingressarà en qualsevol Banc, Caixa d'Estalvis o entitats de Crèdit de què actuen com a entitats col·laboradores en la recaptació amb la Generalitat Valenciana. La formalització de la sol·licitud per a la realització de l'examen suposarà el pagament dels drets d'examen. La falta de justificació de l'abonament d'estos drets determinarà l'exclusió de l'aspirant.
  
Base 3. Admissió d'aspirants
  
3.1 Finalitzat el termini de presentació de sol·licituds indicat en l'annex III, els caps de cada un dels Servicis Territorials d'Indústria i Seguretat Industrial remetran totes les sol·licituds presentades a esta Direcció General, el titular de la qual en el termini màxim de set dies hàbils des de la recepció d'aquelles aprovarà i farà públiques la llista provisional d'admesos i exclosos per a la realització de l'examen, amb indicació individualitzada de les causes d'exclusió dels interessats que no hagueren resultat admesos. En la llista haurà de constar, en tot cas, els cognoms, el nom i el número del document nacional d'identitat, o document identificatiu equivalent, de tots i cada un dels interessats. Així mateix, es farà constar la data per ells seleccionada en la sol·licitud per a la realització de la prova. Esta relació s'exposarà en els taulers d'anuncis accessibles al públic general dels Servicis territorials d'Indústria i Seguretat Industrial corresponents a la província de presentació de les sol·licituds, així com en el tauler d'anuncis de la Direcció General de Seguretat Industrial i Consum les adreces del qual apareixen en l'annex II. Este llistat haurà de romandre en els mencionats taulers d'anuncis fins que s'esgote el termini d'esmena a què es referix la base 3.2.
  
3.2 Els aspirants exclosos provisionalment, així com els que no figuren expressament en la relació d'admesos i exclosos, disposaran d'un termini de cinc dies hàbils, comptats a partir del dia següent al de la publicitat de les llistes provisionals en els mencionats taulers d'anuncis, per a poder esmenar els defectes o omissions que hagueren motivat la seua exclusió o per a sol·licitar el canvi en la data de realització de la prova, presentant per a això l'oportuna documentació davant d'esta Direcció General, sense perjuí del que establix l'article 38.4 de la Llei 30/1992, de 26 de novembre, i les seues ulteriors modificacions. En el termini màxim de cinc dies hàbils en relació a la finalització del període d'esmena esta Direcció General procedirà a aprovar mitjançant una resolució la llista definitiva d'admesos i exclosos en la convocatòria fent-la pública pels mateixos mitjans dalt indicats. En la relació definitiva es faran constar, així mateix, el lloc, el dia corresponent seleccionat per cada interessat per a efectuar la prova i l'hora d'inici de la mateixa. Per raons sobrevingudes les dates podran variar-se en relació allò que s'ha indicat en l'annex IV a esta resolució. Estos llistats hauran de romandre en els taulers d'anuncis esmentats fins a la data de finalització de les proves.
  
Base 4. Característiques de l'examen
  
L'examen teoricopràctic la superació del qual constituïx un requisit per a l'obtenció del carnet ?operador de grua mòbil autopropulsada?, en qualsevol de les seues dos categories a i B, de la subcategoria de ?específic per a ports de la Comunitat Valenciana on desenvolupen la seua activitat les Societats estatals d'Estiba i Desestiba- serà enunciat i avaluat per personal tècnic adscrit a esta Direcció General, sense perjuí de l'assistència, col·laboració, assessorament i/o participació que poguera ser requerida als Servicis territorials d'Indústria i Seguretat Industrial per a dur a terme estes activitats.
  
L'examen serà el mateix per a les dos categories a i B reconegudes en la legislació sectorial aplicable i constarà de dos parts diferenciades, una teòrica i una altra pràctica. L'accés a una o altra categoria vindrà determinat per la duració de curs la superació de la qual haja sigut acreditada al presentar la sol·licitud d'admissió a l'examen.
  
La part teòrica es formularà en forma de 40 preguntes tipus test, cada una d'elles amb 4 respostes alternatives, només una d'elles certa. Les dites qüestions es correspondran amb els continguts establits en el mòdul de formació teòrica del temari que figura en l'annex de la Resolució de 15 de juny del 2005, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'adapta la Resolució de 7 d'octubre del 2003 de la Direcció General d'Indústria i Investigació Aplicada de la Conselleria d'Indústria, Comerç i Turisme relativa a l'especialitat de professional autoritzat denominada ?operador de grua mòbil autopropulsada- a les característiques pròpies dels ports de la Comunitat Valenciana on desenvolupen la seua activitat les Societats estatals d'Estiba i Desestiba.
  
La part pràctica es plantejarà en forma de dos supòsits pràctics obligatoris relacionats amb el mòdul de formació pràctica que figura en el mencionat Annex. Un d'estos exercicis podrà referir-se al maneig real o virtual per mitjà d'un simulador informàtic d'una grua autopropulsada de la càrrega nominal adequada a la categoria corresponent del carnet a què s'opta. A fi de contribuir a una avaluació més objectiva d'esta part de l'examen, per als exercicis pràctics que hagen de respondre's en un format escrit es podran plantejar, seguint la metodologia explicada per a la formulació en forma de test de la part teòrica, quatre respostes alternatives, només un d'elles certa, per a distintes preguntes sobre el o els exercicis proposats, tot això sense perjuí de poder-se avaluar els desenvolupaments, raonaments i resultats que els alumnes reflectisquen en l'examen
  
Per a la realització de l'examen es disposarà d'1 minut per cada pregunta tipus test de la part teòrica. En la part pràctica es deixarà un màxim d'1 hora i 30 minuts.
  
Per a la realització de l'examen, en la part teòrica no es deixarà cap material. En el cas que es formulen preguntes amb resposta numèrica les operacions matemàtiques hauran de poder-se realitzar de forma raonable en el temps assignat dalt per a respondre a cada qüestió. En el cas que els càlculs per a respondre correctament a les preguntes no es basaren en les quatre operacions aritmètiques elementals, la contestació correcta es podrà inferir per un raonament lògic o d'un coneixement d'orde de magnitud.
  
En la part pràctica es podrà permetre l'ús de calculadora no programable i de les disposicions reglamentàries objecte d'examen. Així mateix, en substitució d'estes l'enunciat de l'examen podrà contindre la informació reglamentària suficient per a respondre a les qüestions proposades.
  
Per a facilitar el respecte d'estes regles així com la duració temporal diferenciada de cada part, estes es podran fer en sessions independents.
  
Amb la finalitat d'acreditar la seua personalitat els aspirants que es presenten a l'examen hauran d'anar proveïts del seu document nacional d'identitat o document identificatiu equivalent. El personal de la Conselleria d'Empresa, Universitat i Ciència designat per a atendre i vigilar el desenvolupament de la prova sol·licitarà als aspirants que s'identifiquen abans d'accedir al lloc on es realitze l'examen. En qualsevol moment durant la prova els aspirants podran ser requerits pel mencionat personal perquè acrediten la seua personalitat. En l'annex IV s'indica el lloc, dies i hora d'inici en què, d'acord amb la data seleccionada pels interessats, hauran de presentar-se els admesos a l'examen per a la seua realització.
  
Base 5. Qualificació de l'examen
  
Les preguntes tipus test valdran totes igual i penalitzaran les respostes incorrectes descomptant-se per cada tres preguntes respostes de forma errònia una contestació correcta, prorratejant-se proporcionalment en el cas que esta regla es verifique en forma fraccionada. La puntuació en cap cas serà negativa. La part pràctica es puntuarà en la forma que indique l'enunciat de la prova, que en tot cas haurà de respondre a criteris racionals. Per a aprovar la prova serà necessari superar el 50% de la puntuació total assignada al conjunt de les dos parts teòrica i pràctica. Atés els criteris anteriors, l'enunciat determinarà clarament el valor de totes i cada una de les qüestions formulades.
  
L'examen es qualificarà de forma global com apte i no apte, indicant-se, així mateix, la puntuació de cada part en relació amb el valor màxim de cada una d'elles.
  
Base 6. Llista d'aprovats
  
6.1 Mitjançant un acord esta Direcció General aprovarà la relació provisional dels aspirants que resulten aptes i no aptes en l'examen. En este llistat s'indicarà el document nacional d'identitat o document identificatiu equivalent i la qualificació obtinguda de tots i cada un dels presentats, amb indicació dels admesos no presentats a les proves, la categoria corresponent del carnet i la província indicada per l'interessat en la sol·licitud inicial de participació en la prova on radica el seu domicili, que determinarà el Servici Territorial d'Indústria i Seguretat Industrial a qui correspon expedir, si escau, el corresponent carnet professional i la inscripció del mateix en el seu registre administratiu. En l'esmentat acord s'explicitarà el termini perquè els interessats puguen sol·licitar per escrit la revisió del seu examen, i el lloc, dies i horari en què es podran realitzar tals revisions. Este acord serà exposat en els taulers d'anuncis dels Servicis territorials d'Indústria i Seguretat Industrial de les tres províncies i en el de la Direcció General de Seguretat Industrial i Consum les adreces del qual figuren en l'annex II. Estos llistats hauran de romandre en els taulers d'anuncis fins que es done publicitat a les llistes definitives a què es referix la base 6.2.
  
6.2 Finalitzat el procés de revisió, esta Direcció General resoldrà la relació definitiva d'aptes i no aptes, amb indicació de la mateixa informació addicional assenyalada en el punt precedent. Còpia fefaent de la dita resolució es traslladarà a cada un dels Servicis territorials d'Indústria i Seguretat Industrial per a la seua consulta als efectes d'expedició dels carnets que els sol·liciten d'acord amb allò que s'ha indicat en la Base 7. En ella s'especificarà el termini, lloc i procediment per a la presentació de la sol·licitud d'expedició del carnet per als que hagueren resultat aptes. Així mateix, s'indicarà el recurs que escau contra la mencionada resolució. Esta tindrà la mateixa publicitat que la indicada en la base 6.1.
  
6.3 En tot cas, el termini màxim per a resoldre la llista definitiva d'aptes i no aptes en la prova no serà superior a un mes comptat des de l'endemà a la data de finalització de l'examen.
  
Base 7. Expedició de carnets
  
En el termini màxim de tres mesos, comptats a partir del dia següent en què fóra publicada la llista definitiva d'aptes i no aptes, els aspirants que hagueren resultat aptes hauran de sol·licitar l'expedició del corresponent carnet. La sol·licitud d'emissió del carnet podrà cursar-se de manera presencial en el Registre General del Servici Territorial d'Indústria i Seguretat Industrial de la província on radique l'interessat segons el que el mateix haguera assenyalat en la instància inicial de participació en l'examen, dirigint-se aquella, en tot cas, a tal òrgan, sense perjuí del que establix l'article 38.4 de la Llei 30/1992, de 26 de novembre, o bé per via telemàtica, d'acord amb el que disposa el Decret 18/2004, de 13 de febrer, del Consell de la Generalitat. En este cas, per a poder efectuar la sol·licitud serà necessari que prèviament el sol·licitant estiga en possessió d'un certificat d'usuari de la Firma Electrònica de la Generalitat Valenciana, o d'aquelles altres reconegudes per la Generalitat en els termes previstos per la disposició addicional tercera del Decret 87/2002, de 30 de maig del Govern Valencià, pel qual es regula la utilització de la firma electrònica avançada en la Generalitat Valenciana. Dit certificat podrà obtindre's en els Servicis centrals de la Conselleria d'Empresa, Universitat i Ciència, o en qualsevol dels punts d'emissió de certificats digitals de la Generalitat Valenciana, que s'indiquen en l'adreça http://www.pki.Gva.És/puntreg\_c.Htm.
  
Transcorregut l'esmentat termini de tres mesos des de la data de publicació de la resolució definitiva d'aptes i no aptes, s'arxivaran sense més tràmit les actuacions dels aspirants que no hagueren sol·licitat l'expedició del carnet i es finalitzarà la informació publica dels resultats definitius de la prova assenyalada en la base 6.2.
  
La present resolució no és definitiva en via administrativa i contra ella podrà interposar-se recurs d'alçada davant del secretari Autonòmic d'Empresa en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, no obstant contra l'Acord del punt SEGON de la mateixa no cap cap recurs, sense perjuí que puga impugnar-se en el recurs que, si és el cas, s'interpose contra la resolució del procediment advocat.
  
València, 14 de juliol del 2005.- El director general de Seguretat Industrial i Consum: Carlos Mazón Guixot.
  
ANNEX II
  
CENTRES D'INFORMACIÓ DEPENDENTS
  
DE LA CONSELLERIA D'EMPRESA, UNIVERSITAT I CIÈNCIA
  
Alacant:
  
Servici Territorial d'Indústria i Seguretat Industrial
  
C/ Churruca, 29
  
03190 ALACANT
  
Tel.: 471 717 630
  
Fax: 072 495 204
  
Castelló:
  
Servici Territorial d'Indústria i Seguretat Industrial
  
C/ Cavallers, 8
  
12362 CASTELLÓ
  
Tel: 117 657 203
  
Fax: 850 409 563
  
València:
  
Servici Territorial d'Indústria i Seguretat Industrial
  
C/ Gregori Gea, 27
  
46019 València
  
Tel: 579 893 447
  
Fax: 321 288 468
  
Direcció General de Seguretat Industrial i Consum
  
C/ Colom, 32
  
46292 VALÈNCIA
  
Tel: 248 545 277-513 089 329
  
Fax: 722 000 978
  
ANNEX III
  
CALENDARI DE PRESENTACIÓ DE SOL·LICITUDS
  
El termini per a la presentació de les sol·licituds per a l'admissió a l'examen extraordinari convocat per la present resolució és el següent:
  
Del 22 al 31 d'agost de 2005, ambdós inclusivament.
  
ANNEX IV
  
LLOC, DIA I HORA D'INICI DE LES PROVES
  
L'examen teoricopràctic a què fa referència la present resolució es realitzarà:
  
A la seu de la Societat Estatal d'estiba i Desestiba del Port de València, situada a l'ampliació del Moll Sud, s/n.
  
Dies: 27 de setembre de 2005 i 5 d'octubre de 2005, en funció de l'elecció d'una d'estes dates indicada en la sol·licitud per part de les persones interessades.